# data[].attributes.attachment_caption
Τρίγωνα Πανοράματος

# data[].attributes.headline
Τρίγωνο Πανοράματος

# data[].attributes.subject
Τρίγωνο Πανοράματος

# data[].attributes.body
Υλικά

Για το σιρόπι

500 γρ. ζάχαρη κρυσταλλική

400 γρ. νερό

Για την κρέμα

1 λίτρο γάλα, 3,5%

300 γρ. ζάχαρη κρυσταλλική

1 λοβό βανίλιας

65 γρ. κρόκους, από μεσαία αβγά

200 γρ. βούτυρο, σε θερμοκρασία δωματίου

200 γρ. αλεύρι γ.ο.χ.

Για το φύλλο

450 γρ. φύλλο κρούστας για γλυκά

200 γρ. βούτυρο, λιωμένο, για το άλειμμα

Για το σερβίρισμα

σαντιγί

φιστίκια Αιγίνης, τριμμένα

Εκτέλεση

Για το σιρόπι
Βάζουμε το νερό με τη ζάχαρη σε ένα κατσαρολάκι σε μέτρια φωτιά.

Μόλις πάρουν μια βράση και λιώσει η ζάχαρη, το σιρόπι είναι έτοιμο.

Αποσύρουμε το κατσαρολάκι από τη φωτιά και αφήνουμε το σιρόπι στην άκρη να κρυώσει.

Για την κρέμα
Τοποθετούμε μια μεσαία κατσαρόλα σε μέτρια φωτιά, ρίχνουμε το γάλα, 250 γρ. ζάχαρη και τον λοβό βανίλιας κομμένο στη μέση, και περιμένουμε να πάρει μια βράση.

Βάζουμε σε ένα μπολ τους κρόκους και 50 γρ. ζάχαρη. Ανακατεύουμε με ένα σύρμα χειρός μέχρι να διαλυθεί η ζάχαρη.

Αποσύρουμε την κατσαρόλα από τη φωτιά και ρίχνουμε σιγά-σιγά το γάλα με τη βοήθεια μιας κουτάλας μέσα στο μπολ με τους κρόκους, ανακατεύοντας συνεχώς με το σύρμα χειρός.

Καθαρίζουμε με αρκετό απορροφητικό χαρτί κουζίνας την κατσαρόλα από το γάλα και την τοποθετούμε ξανά σε μέτρια φωτιά. Αν θέλουμε μπορούμε να βρέξουμε και λίγο το χαρτί για να μην κολλάει.

Ρίχνουμε το βούτυρο και περιμένουμε να λιώσει.

Προσθέτουμε το αλεύρι και ετοιμάζουμε το ρου, ανακατεύοντας συνεχώς με το σύρμα χειρός.

Ρίχνουμε σιγά-σιγά με την κουτάλα το γάλα μέσα στην κατσαρόλα, ανακατεύοντας κάθε φορά ελαφρά με το σύρμα χειρός. Σε αυτό το σημείο αφαιρούμε τον λοβό βανίλιας από το γάλα.

Ανακατεύουμε συνεχώς με το σύρμα χειρός μέχρι να σπάσουν όλα τα γρομπαλάκια και να γίνει λεία η κρέμα. Όταν δούμε μπουρμπουλήθρες είναι σχεδόν σίγουρο ότι η κρέμα είναι έτοιμη. Δοκιμάζουμε και αν δεν έχει τη γεύση από το αλεύρι, είναι σίγουρα έτοιμη!

Αποσύρουμε την κατσαρόλα από τη φωτιά, ρίχνουμε απευθείας την κρέμα σε ένα βαθύ ταψί ή μπολ, και τη σκεπάζουμε με διάφανη μεμβράνη, φροντίζοντας να εφάπτεται στην κρέμα ώστε να μην κάνει κρούστα.

Μεταφέρουμε την κρέμα στο ψυγείο να κρυώσει για 2-3 ώρες.

Αν η κρέμα σφίξει πολύ, την αφρατεύουμε στον κάδο του μίξερ με το σύρμα σε μέτρια ταχύτητα για λίγα δευτερόλεπτα.

Για τα τρίγωνα
Προθερμαίνουμε τον φούρνο στους 160°C στον αέρα.

Στρώνουμε ένα ταψί με λαδόκολλα και το αφήνουμε στην άκρη μέχρι να το χρειαστούμε.

Τοποθετούμε τα φύλλα κρούστας στην επιφάνεια εργασίας με τη μεγάλη τους πλευρά προς τα εμάς. Τα κόβουμε κάθετα σε 3 ίσες λωρίδες και βάζουμε τις λωρίδες τη μία πάνω στην άλλη.

Πασπαλίζουμε την πρώτη λωρίδα φύλλου με το λιωμένο βούτυρο -χωρίς να ακουμπάει το πινέλο στο φύλλο- και το αφήνουμε στην άκρη.

Τοποθετούμε πάνω από τη βουτυρωμένη λωρίδα ακόμα μία και πασπαλίζουμε πάλι με το λιωμένο βούτυρο.

Διπλώνουμε τις δυο βουτυρωμένες λωρίδες σε τριγωνάκι. Μόλις φτιάξουμε το τριγωνάκι το κόβουμε στη μέση (υποτείνουσα), δημιουργώντας 2 μικρότερα ορθογώνια τρίγωνα.

Τσαλακώνουμε 2 μικρά φύλλα λαδόκολλας 10x10 εκ. και φτιάχνουμε 2 μικρά μπαλάκια.

Ανοίγουμε το κάθε ένα τριγωνάκι σαν χωνάκι από παγωτό και βάζουμε μέσα από ένα τσαλακωμένο μπαλάκι ώστε να μείνει ανοιχτό κατά το ψήσιμο.

Τοποθετούμε τα τριγωνάκια στο ταψί με τη λαδόκολλα.

Επαναλαμβάνουμε τη ίδια διαδικασία για όλες τις λωρίδες από το φύλλο κρούστας.

Ψήνουμε στον φούρνο για 25-30 λεπτά, μέχρι να ξεροψηθούν τα τρίγωνα και χρυσαφίσουν.

Αφαιρούμε τα τρίγωνα από τον φούρνο και αμέσως τα βουτάμε στο κρύο σιρόπι για μερικά δευτερόλεπτα.

Αφαιρούμε τα τρίγωνα από το σιρόπι με τη βοήθεια μιας τρυπητής κουτάλας και τα τοποθετούμε πάνω σε μια σχάρα.

Αφήνουμε τα τρίγωνα να στραγγίξουν και αφαιρούμε τα μπαλάκια από μέσα τους.

Για το γέμισμα
Βάζουμε την κρέμα σε μια σακούλα ζαχαροπλαστικής και κόβουμε την άκρη της.

Συναρμολογούμε, γεμίζοντας τα τρίγωνα με την κρέμα μέσα και διακοσμούμε -αν θέλουμε- με σαντιγί και φιστίκια Αιγίνης.

Σερβίρουμε.

# data[].attributes.body
Υλικά

1500 γρ. γάλα

300 γρ. κρέμα γάλακτος 35%

170 γρ. κορν φλάουρ

350 γρ. ζάχαρη κρυσταλλική

1 πρέζα αλάτι

1 γρ. μαστίχα

2 βανιλίνες

1 κ.σ. βούτυρο

40 γρ. ζάχαρη άχνη

Εκτέλεση

Προθερμαίνουμε τον φούρνος τους 160ο C στον αέρα.

Σε ένα γουδί βάζουμε 1 κ.σ. από τη ζάχαρη, τη μαστίχα και χτυπάμε μέχρι να σπάσει η μαστίχα. Αφήνουμε στη άκρη.

Σε μια κατσαρόλα βάζουμε το γάλα, την κρέμα γάλακτος, το κορν φλάουρ, τη ζάχαρη, αλάτι και μεταφέρουμε σε μέτρια προς χαμηλή φωτιά.

Ανακατεύουμε με σύρμα χειρός για 5-6 λεπτά μέχρι να πάρει το μείγμα μια βράση και δέσει.

Αφαιρούμε από τη φωτιά, βάζουμε τη μαστίχα και ανακατεύουμε.

Σε ένα τηγάνι 28 εκ. με μεταλλικά χερούλια, βάζουμε το βούτυρο και το απλώνουμε σε όλη την επιφάνειά του.

Απλώνουμε την άχνη και το 1/3 από την κρέμα.

Μεταφέρουμε το τηγάνι σε δυνατή φωτιά και ψήνουμε 4-5 λεπτά μέχρι να καεί η κρέμα.

Αφαιρούμε από τη φωτιά και αφήνουμε 5-10 λεπτά να κρυώσει το μείγμα. Προσθέτουμε την υπόλοιπη κρέμα και ψήνουμε στον φούρνο για 30 λεπτά.

Αφαιρούμε, αφήνουμε να κρυώσει για να σταθεροποιηθεί και σερβίρουμε.

# data[].attributes.attachment_caption
κουλούρι θεσσαλονίκης

# data[].attributes.headline
Κουλούρι Θεσσαλονίκης

# data[].attributes.subject
Κουλούρι Θεσσαλονίκης

# data[].attributes.body
Υλικά

150 γρ. αλεύρι σκληρό

350 γρ. αλεύρι γ.ο.χ.

7 1/2 γρ. αλάτι

35 γρ. ζάχαρη κρυσταλλική

275-300 γρ. νερό, σε θερμοκρασία δωματίου

16 γρ. μαγιά ξηρή
200 γρ. σουσάμι

2 κ.σ. ζάχαρη κρυσταλλική

500 γρ. νερό, χλιαρό

Εκτέλεση

Στο κάδο του μίξερ ρίχνουμε το νερό με τη μαγιά και ανακατεύουμε με ένα κουτάλι μέχρι να διαλυθεί η μαγιά. Αφήνουμε για 5-6 λεπτά να φουσκώσει η μαγιά.

Προσθέτουμε στον κάδο όλα τα υπόλοιπα υλικά για τη ζύμη (το αλεύρι σκληρό, το αλεύρι γ.ο.χ., τη ζάχαρη και το αλάτι) και τα χτυπάμε με τον γάντζο σε μέτρια προς δυνατή ταχύτητα για 7-8 λεπτά μέχρι να γίνει μια μαλακή ζύμη, ελαστική και εύκολη στο δούλεμα της. Η ζύμη θα ξεκινάει να ξεκολλάει από τον πάτο.

Λαδώνουμε τα τοιχώματα ενός μπολ και μεταφέρουμε τη ζύμη να ξεκουραστεί εκεί μέσα σκεπάζοντας το με μία μεμβράνη για 30’- 1 ½ ώρα μέχρι να διπλασιαστεί ο όγκος της.

Προθερμαίνουμε τον φούρνο στους 200ο C στον αέρα.

Γεμίζουμε ένα μπολ με το νερό (500 γρ.) και τη ζάχαρη και ανακατεύουμε μέχρι να διαλυθεί η ζάχαρη, και ένα άλλο μπολ με το σουσάμι.

Λαδώνουμε τον πάγκο εργασίας μας, βάζουμε τη ζύμη και κόβουμε σε κομμάτια βάρους 80 γρ. (10 τεμ).

Σχηματίζουμε με τα κομμάτια ζύμης μπαλάκια. Το κάθε μπαλάκι το πλάθουμε με τα χέρια μας σαν λουκάνικο και ενώνουμε τις 2 άκρες για να σχηματίσουμε το κουλούρι μας. Προσέχουμε όλα τα κουλούρια να έχουνε την ίδια διάμετρο.

Βουτάμε το κάθε κουλούρι μέσα στο νερό και αμέσως μετά στο μπολ με το σουσάμι.

Τοποθετούμε σε ταψιά (35x40) που έχουμε στρώσει με λαδόκολλα και ψήνουμε για 15-20 λεπτά περίπου μέχρι να πάρουν ωραίο χρώμα.

Για το σερβίρισμα αλείφουμε με λιωμένο βούτυρο όσο είναι ακόμα ζεστά και συνοδεύουμε με blue cheese ή φέτα και σταφύλι πίκλα.

# data[].attributes.headline
Κιχί- Η κοζανίτικη τυρόπιτα

# data[].attributes.subject
Κιχί- Η κοζανίτικη τυρόπιτα

# data[].attributes.body
Υλικά για τη διάσημη κοζανίτικη τυρόπιτα:

Για τη ζύμη:

400 γρ αλεύρι για όλες τις χρήσεις

240 ml νερό ζεστό

½ ΚΣ ξύδι

1 κγ αλάτι

½ ΚΣ ελαιόλαδο

70 ml ελαιόλαδο

40 γρ βούτυρο λιωμένο

Για τη γέμιση:

300 γρ φέτα θρυμματισμένη

Οδηγίες

1)      Σε ένα μεγάλο μπολ ρίχνω το νερό με το ξύδι, το αλάτι, τη ½ ΚΣ ελαιόλαδο και προσθέτω σταδιακά το αλεύρι ανακατεύοντας πρώτα με το σύρμα και στη συνέχεια με τα χέρια.

2)      Πλάθω τη ζύμη μέχρι να γίνει ελαστική και να μην κολλάει στο μπολ.

3)      Σκεπάζω με πετσέτα κουζίνας και αφήνω να ξεκουραστεί για μια ώρα.

4)      Αφού περάσει η ώρα βγάζω τη ζύμη σε αλευρωμένη επιφάνεια και τη χωρίζω σε 9 μπάλες σε μέγεθος μανταρινιού.

5)      Ανοίγω την κάθε μία σε διάμετρο 15-20 εκ.

6)      Σε ένα μπολάκι αναμιγνύω το ελαιόλαδο με το λιωμένο βούτυρο.

7)      Τοποθετώ τις ζύμες ανά τρείς την μια πάνω από την άλλη και ενδιάμεσα αλείφω με το βουτυρόλαδο.

8)      Τις βάζω στο ταψί σε αλευρωμένη πετσέτα και τις σκεπάζω με πετσέτα για 15 λεπτά.

9)      Παίρνω τα 3 ενωμένα φύλλα και τα απλώνω σε αλευρωμένη επιφάνεια. Πασπαλίζω αλεύρι πάνω τους και τα ανοίγω με λεπτό πλάστη όσο πιο λεπτά μπορώ.

10)   Κόβω το φύλλο στη μέση, το αλείφω με βουτυρόλαδο και ραντίζω με τη θρυμματισμένη φέτα.

11)   Αρχίζω να τυλίγω το φύλλο από την πιο «στραβή» πλευρά του. Αφού το κάνω σαν ροδέλα το στριφογυρίζω γύρω από τον εαυτό του και το βάζω πίσω στο ταψί σκεπασμένο. Συνεχίζω όμοια και με τα υπόλοιπα φύλλα.

12)   Προθερμαίνω το φούρνο με το ταψί στους 180 ⁰C στις αντιστάσεις.

13)   Βγάζω το ταψί από το φούρνο και το αλείφω με 1 κσ ελαιόλαδο.

14)   Ξεκινώντας από το κέντρο γυρίζω σαν σπιράλ το φύλλο με τη φέτα δημιουργώντας ένα κοχλία (σαλιγκάρι). Συνεχίζω και με τα υπόλοιπα φύλλα, τοποθετώντας τα όχι πολύ σφιχτά για να μπορέσουν αν ψηθούν και ανάμεσα.

15)   Αλείφω με το βουτυρόλαδο και από πάνω την πίτα και ραντίζω με λίγο νερό.

16)   Επιστρέφω το ταψί στο φούρνο (στην τελευταία προς τα κάτω σχάρα) και το ψήνω μέχρι να χρυσαφίσει το φύλλο για περίπου 1 ώρα.

17)   Βγάζω και αφήνω να κρυώσει για 10 λεπτά πριν σερβίρω.

# data[].attributes.headline
Παραδοσιακό γιαουρτίνι Αχαΐας

# data[].attributes.subject
Παραδοσιακό γιαουρτίνι Αχαΐας

# data[].attributes.body
Είναι ένα σιροπιαστό κέικ που στην εμφάνιση θυμίζει λίγο το ραβανί  και φτιάχνεται με βασικό υλικό το πρόβειο γιαούρτι, χωρίς την πέτσα του.

Υλικά

Γιαούρτι 1/2 κιλό πρόβειο

Ζάχαρη 1/2 κιλό

Σιμιγδάλι ψιλό 1/2 κιλό

Κονιάκ μισό ποτήρι νερού

Σόδα μαγειρική 1 κουταλάκι του γλυκού

Βανίλιες  1-2

Για το σιρόπι

Ζάχαρη 1/2 κιλό

Νερό 1 1/2 ποτήρια νερού

Λεμόνι λίγο

Εκτέλεση
Χτυπάμε στην αρχή καλά το γιαούρτι στο μίξερ μαζί με την ζάχαρη. Στην συνέχεια προσθέτουμε το ψιλό σιμιγδάλι και μετά της βανίλιες. Στο τέλος βάζουμε το κονιάκ και την μαγειρική σόδα. Ανακατεύουμε το μείγμα μας για λίγο ακόμη.

Παίρνουμε ένα ταψί, το βουτυρώνουμε και ρίχνουμε στον πάτο του λίγο ψιλό σιμιγδάλι. Βάζουμε το μείγμα στο ταψί και το ψήνουμε για περίπου 45 λεπτά στους 200 βαθμούς Κελσίου, πάνω κάτω.
Εκτέλεση για το σιρόπι

Σε μία κατσαρόλα βάζουμε την ζάχαρη, το νερό και το λεμόνι και βράζουμε μέχρι να λιώσει η ζάχαρη. Σιροπιάζουμε το γλυκό είτε με το σιρόπι κρύο και το κέικ ζεστό, είτε και τα δύο σε χλιαρή θερμοκρασία.

# data[].attributes.attachment_caption
Μακαρονόπιτα Αχαΐας

# data[].attributes.headline
Μακαρονόπιτα Αχαΐας

# data[].attributes.subject
Μακαρονόπιτα Αχαΐας

# data[].attributes.body
Έδεσμα της στιγμής και της ευκολίας η μακαρονόπιτα είναι πάντα το φαγάκι των δύσκολων στιγμών, όταν δεν υπάρχει χρόνος για μαγείρεμα!  Είναι μια από τις καλές συνήθειες  που άφησαν οι Ιταλοί στην Αχαΐα.

Υλικά για 20-25 κομμάτια:

8 φύλλα για πίτες
500γρ. μακαρόνια χοντρά Νο5
600γρ.  τυριά χονδροτριμμένα (φέτα, μυζήθρα)
5 αβγά
1½ φλιτζάνι γάλα
1 φλιτζάνι ελαιόλαδο
αλάτι, πιπέρι

Εκτέλεση
Βράζουμε τα μακαρόνια σε μπόλικο αλατισμένο με χονδρό αλάτι νερό φροντίζοντας να παραμείνουν αρκετά αλ τέντε γιατί θα ψηθούν και στο φούρνο. Τα σουρώνουμε, τα ξαναβάζουμε στη κατσαρόλα που τα βράσαμε και τα περιχύνουμε με το γάλα.
Προσθέτουμε τη φέτα κομματισμένη με τα χέρια, τα αυγά ελαφρώς χτυπημένα, αλατοπιπερώνουμε και ανακατεύουμε καλά.
Λαδώνουμε με πινέλο το ταψί του φούρνου και στρώνουμε τα μισά φύλλα κρούστας λαδωμένα ένα-ένα. Από πάνω απλώνουμε το μείγμα μακαρονιών και τα καλύπτουμε με τα υπόλοιπα φύλλα, λαδωμένα ένα-ένα. Με ένα κοφτερό μαχαιράκι, χαράσουμε τα επάνω φύλλα μόνο.
Ψήνουμε τη πίτα μας σε προθερμασμένο στους 180 βαθμούς στον φούρνο, στο κάτω μέρος , στις αντιστάσεις για 1-1:10 ώρα περίπου ή μέχρι να ψηθούν καλά και ροδίσουν και τα κάτω και τα επάνω φύλλα.

# data[].attributes.attachment_link.title
μακαρονόπιτα

# data[].attributes.attachment_caption
Χοντρομπίγουλη

# data[].attributes.headline
Χοντρομπίγουλη Πάτρας

# data[].attributes.subject
Χοντρομπίγουλη Πάτρας

# data[].attributes.body
Η χοντρομπίγουλη ή χοντρομενούδελο είναι μια παραδοσιακή συνταγή ντοματόσουπας με χοντρό φιδέ, που συνηθίζεται στην Αχαΐα. Είναι ένα απλό και νόστιμο πιάτο με καταγωγή από τα Επτάνησα και με ονομασία που προέρχεται από το Ιταλικό ζυμαρικό μπίγκολι (bigoli).

Υλικά για τη συνταγή

½ πακέτο φωλιές χοντρού φιδέ

½ φλιτζάνι ελαιόλαδο

1 μεγάλο κρεμμύδι, ψιλοκομμένο

5 ώριμες ντομάτες , στον τρίφτη (ή 500 γραμμάρια χυμό ντομάτας)

3-4 φλιτζάνια νερό

Αλατοπίπερο κατά βούληση

Λίγη φέτα χοντροτριμμένη με τα χέρια, για το σερβίρισμα

Εκτέλεση

Σε μια κατσαρόλα τσιγαρίστε ελαφρά το κρεμμύδι στο ελαιόλαδο και μόλις μαλακώσει ρίξτε το χυμό  και το αλατοπίπερο. Μόλις πάρει μια βράση, αφήστε να σοταριστούν λίγα λεπτά και ρίξτε το νερό.

Βράστε για 2 λεπτά και προσθέστε τις φωλιές του φιδέ αφού τις σπάσετε με τα χέρια σας σε κομμάτια. Αν χρειαστεί επιπλέον νερό μπορείτε να συμπληρώσετε λιγάκι.

Συνεχίστε το βράσιμο για 5-6 ακόμα λεπτά και όταν είναι έτοιμο, αποσύρετε από τη φωτιά. Σερβίρετε τη σούπα χλιαρή με λίγη φέτα. Για το καλοκαίρι είναι πολύ  νόστιμη και κρύα!!

# data[].attributes.headline
Κοζανίτικα τσίτσιλα ή τζίτζιλα

# data[].attributes.subject
Κοζανίτικα τσίτσιλα ή τζίτζιλα

# data[].attributes.body
Υλικά

2 κιλά αρνάκι, (μπούτι ή σπάλα)
1 συκωταριά μαζί με τα εντεράκια του αρνιού
6 ματσάκια κρεμμυδάκια
2 ματσάκια άνηθο
1 ματσάκι μαϊντανός
250 γρ. σπανάκι, κομμένο ( ή μαρούλια)
2 κ. σ. πελτέ ντομάτας ή 200 γρ. φρέσκια τριμμένη ντομάτα (προαιρετικά)
250 ml ελαιόλαδο
αλάτι και πιπέρι

Εκτέλεση

Πλένουμε καλά τα έντερα με πολλά νερά, τα γυρίζουμε με το βελονάκι του πλεξίματος ή με ένα κλαράκι και τα τρίβουμε με λεμόνι για να καθαρίσουν καλά. Ζεματάμε τα εντεράκια σε καυτό νερό και χωριστά ζεματάμε και τη συκωταριά. Στη συνέχεια τα σουρώνουμε και τα κόβουμε σε κομμάτια. Ζεσταίνουμε σε μια κατσαρόλα το ελαιόλαδο και σοτάρουμε τα κρεμμυδάκια και στη συνέχεια μαραίνουμε και λίγο το σπανάκι και τον άνηθο, προσθέτουμε τον πελτέ αραιωμένο σε λίγο ζωμό ή νερό ή και την φρέσκια ντομάτα, τα αλατοπιπερώνουμε και τα αφήνουμε να σιγοβράσουν, για 5-6 λεπτά. Αλείφουμε το κρέας με λίγο ελαιόλαδο, το αλατοπιπερώνουμε καλά και το βάζουμε σε ένα ταψί να ψηθεί για περίπου 1 ώρα στους 180ο. Όταν ολοκληρώσουμε την προετοιμασία των υπόλοιπων υλικών τα βάζουμε και αυτά στο ταψί, μαζί με λίγο ζωμό από κρέας και συνεχίζουμε το ψήσιμο τους σε μέτριο φούρνο για 1 περίπου ώρα.

Σημ. Σύμφωνα με την παραδοσιακή συνταγή, το κρέας βράζεται από πριν και στη συνέχεια το ψήσιμο του ολοκληρώνεται στο φούρνο. Το Πάσχα όμως που τα αρνάκια είναι μικρά μπορούμε και να ψήσουμε το αρνάκι απευθείας στο φούρνο, όπως κάναμε εδώ. Το μόνο μειονέκτημα είναι πως έτσι δεν θα έχουμε τον απαραίτητο ζωμό για το μαγείρεμα, αν δεν συνηθίζουμε να ετοιμάζουμε σπιτικούς ζωμούς.

# data[].attributes.headline
Σιροπιαστοί ή ζεματιστοί κουραμπιέδες από την Κοζάνη

# data[].attributes.subject
Σιροπιαστοί ή ζεματιστοί κουραμπιέδες από την Κοζάνη

# data[].attributes.body
Μερίδες: για 65-70 κουραμπιέδες

Χρόνος προετοιμασίας:60′

Χρόνος  μαγειρέματος:30′

Έτοιμο σε: 1:30′

Υλικά

170γρ. βούτυρο φρέσκο, μαλακωμένο
170γρ. βούτυρο γάλακτος
225γρ. ζάχαρη
¾ ποτηριού νερό
1 κουτ. σούπας χυμό λεμονιού
85γρ. σιμιγδάλι ψιλό
2 κρόκους αβγών
1 κουτ. σούπας μπέικιν πάουντερ
1 καψουλάκι βανιλίνη
1 πρέζα αλάτι
700γρ. αλεύρι για όλες τις χρήσεις
αμύγδαλα ασπρισμένα (για τη διακόσμηση)

-Για το σιρόπι

700γρ. ζάχαρη
2 ποτήρια νερό
βανίλια
χυμό από ½ λεμόνι

Διαδικασία

Για τους κουραμπιέδες: Βάζετε ¾ ποτηριού νερό με τα 225γρ. ζάχαρη σε κατσαρόλα και όταν πάρουν βράση, βράζετε για 4-5 λεπτά ακόμη. Προσθέτετε το λεμόνι. Όταν δέσει το σιρόπι το αφήνετε να κρυώσει.

Προθερμαίνετε το φούρνο στους 180οC. Χτυπάτε στο μίξερ και τα δύο είδη βουτύρου μέχρι να αφρατέψουν και προσθέτετε το κρύο σιρόπι. Συνεχίζετε το χτύπημα για μερικά λεπτά ακόμα και ρίχνετε τους κρόκους των αβγών και τη βανίλια. Όταν ενσωματωθούν προσθέτετε το σιμιγδάλι.

Ανακατεύετε το μπέικιν με το αλεύρι και το αλάτι και το προσθέτετε σταδιακά στη ζύμη, συνεχίζοντας το ανακάτεμα μέχρι η ζύμη να είναι μαλακή και ομοιογενής. Χωρίζετε τα αμύγδαλα στη μέση.

Πλάθετε με τη ζύμη μικρά μπαλάκια λίγο μεγαλύτερα από το μέγεθος ενός καρυδιού. Τα αραδιάζετε σε βουτυρωμένο ταψί και μπήγετε σε κάθε μπαλάκι από μισό αμύγδαλο, πιέζοντάς το ελαφρά να βυθιστεί λίγο στη ζύμη. Ψήνετε τους κουραμπιέδες στο φούρνο για 25-30 λεπτά, μέχρι να ροδίσουν. Τους αφήνετε να κρυώσουν λίγο.

Στο μεταξύ φτιάχνετε το σιρόπι: Ανακατεύετε τα υλικά του σιροπιού σε κατσαρολάκι και το βράζετε για 5 λεπτά από τη στιγμή που θα πάρει βράση.

Περιχύνετε τους χλιαρούς κουραμπιέδες με το καυτό σιρόπι (μέσα στο ταψί) και αφήνετε να το απορροφήσουν όλο. Τότε τους μεταφέρετε σε πιατέλα.

# data[].attributes.headline
Καρπουζόπιτα Μήλου

# data[].attributes.subject
Καρπουζόπιτα Μήλου

# data[].attributes.body
Οι γιαγιάδες μας δεν πετούσαν τα καρπούζια που δεν ήταν νόστιμα ,τα έκαναν καρπουζόπιτα. Το ίδιο κάνουμε κι εμείς ,είναι το γλυκό του καλοκαιριού.
Υλικά
500 γρ. ψίχα καρπουζιού
200 γρ.αλεύρι
50 γρ.ελαιόλαδο+2 κουταλιές για το ταψί
2 κουταλιές της σούπας ζάχαρη
1 κουταλιά σιμιγδάλι ψιλό
2 κουταλιές μέλι
σουσάμι
κανέλα
Εκτέλεση
Με τα χέρια σπάμε το καρπούζι σε μικρά κομματάκια .Βάζουμε μέσα και τα 5 πρώτα υλικά. Φτιάχνουμε ένα χυλό.
Λαδώνουμε το ταψί ,ρίχνουμε το χυλό και από πάνω σουσάμι, μέλι και κανέλα.
Ψήνουμε στις αντιστάσεις στους 180 βαθμούς για μια ώρα περίπου.

# data[].attributes.attachment_link.title
αρχείο λήψης (6)

# data[].attributes.headline
Κοζανίτικα σαλιάρια

# data[].attributes.subject
Κοζανίτικα σαλιάρια

# data[].attributes.body
Υλικά

για τη ζύμη

8 κούπες αλεύρι

1 κούπα ελαιόλαδο

1 κούπα σπορέλαιο

1 κούπα χυμό πορτοκαλιού

1 κουταλιά χυμό λεμονιού

2 κουταλάκια μπέικιν πάουντερ

1 κούπα ζάχαρη άχνη

για τη γέμιση

2 κούπες καρύδια χοντροκομμένα

2 κουταλιές ζάχαρη

1 κουταλιά κανέλα

1 κουταλάκι γαρύφαλλο

για το σιρόπι

2 κούπες νερό

1 1/2 κούπας ζάχαρη

2 κουταλιές της σούπας λεμόνι

για το τύλιγμα

1/2 κιλό ζάχαρη άχνη

Εκτέλεση

Κοσκινίζουμε το αλεύρι σε μια λεκάνη και κάνουμε στο κέντρο μια λακκούβα.

Βάζουμε το λάδι να κάψει. Για να καταλάβουμε πότε το λάδι είναι έτοιμο, ρίχνουμε από την αρχή ένα μικρό κομμάτι κόρας ψωμιού. Μόλις αυτό γίνει ξανθό, το λάδι είναι έτοιμο και το αποσύρουμε από τη φωτιά.

Στη λεκάνη με το αλεύρι ρίχνουμε εναλλάξ το λάδι με το χυμό πορτοκαλιού, ανακατεύοντας με μια ξύλινη κουτάλα, ώσπου να τελειώσουν. Πασπαλίζουμε τη ζύμη με τη ζάχαρη άχνη και το χυμό λεμονιού.

Ζυμώνουμε το πολύ 5 λεπτά, ώστε να μην σκληρύνει πολύ η ζύμη, αλλά να παραμείνει αφράτη.

Βάζουμε στην παλάμη μας ποσότητα ζύμης, όσο ένα μικρό μανταρίνι, και πλάθουμε μικρά φύλλα.

Εκεί βάζουμε μια κουταλιά γέμισης και κλείνουμε τις άκρες, ώστε να κολλήσουν σε μικρά οβάλ σχήματα.

Βάζουμε τα σαλιάρα σε ταψί (όχι λαδωμένο). Τα βάζουμε με την διπλωμένη πλευρά προς τα κάτω και σε κάποια απόσταση το ένα από το άλλο. Προθερμαίνουμε το φούρνο στους 180°C, και τα ψήνουμε 20-25 λεπτά περίπου μέχρι να ροδίσουν.

Βράζουμε τα υλικά για το σιρόπι για 5 λεπτά.

Όταν τα σαλιάρια είναι χλιαρά, τα βουτάμε ένα ένα στο σιρόπι για μερικά δευτερόλεπτα και τα τυλίγουμε ελαφρά στην άχνη.

Μερίδα/ες

40-50 κομμάτια

# data[].attributes.headline
Κοζανίτικα γιαπράκια ή σαρμάδες

# data[].attributes.subject
Κοζανίτικα γιαπράκια ή σαρμάδες

# data[].attributes.body
Οι παλιές αλλά και οι σημερινές Κοζανίτισσες νοικοκυρές-μαγείρισσες, προκειμένου να προετοιμαστούν κατάλληλα για τη μεγάλη γιορτή των Χριστουγέννων, τόσο πνευματικά όσο και διατροφικά, από την επίσημη έναρξη της νηστείας της Εκκλησίας μας, που είναι η 15η Νοεμβρίου, ανασηκώνουν τα μανίκια και ξεκινούν… Αγοράζουν τα λάχανα (όσα θέλουν) και πριν τα καθαρίσουν, τα αφήνουν σε δροσερό μέρος, ώστε να μαραθούν. Την 15η μέρα του μηνός Νοεμβρίου, τα καθαρίζουν γύρω-γύρω και αφαιρούν το εσωτερικό τους, την καρδιά, ώστε εκεί μέσα να τοποθετηθεί χοντρό  αλάτι. Στη συνέχεια, τοποθετούν τα λάχανα σε ένα βαρέλι και ρίχνουν μπόλικο νερό, μέχρι να σκεπαστούν. Ταυτόχρονα περιχύνουν πάλι με χοντρό αλάτι.

Αφήνουν τα λάχανα, να ψηθούν με την αρμιά τους λίγες μέρες πριν τα Χριστούγεννα, όταν δηλαδή θα έρθει η ώρα που θα αρχίσει το ζύμωμα, το τύλιγμα, το μαγείρεμα  κτλ. Ωστόσο, καθημερινά παρακολουθούν:

α) Τη στάθμη του νερού, γιατί εάν κατέβει θα πρέπει να συμπληρωθεί με νερό, ώστε να παραμένουν σκεπασμένα.
β) Να τα ανακατεύουν.

Τα γιαπράκια  είναι το απόλυτο σήμα κατατεθέν της κοζανίτικης κουζίνας! Είναι κυρίως χριστουγεννιάτικος μεζές-που όμως είναι επίκαιρος όλον τον χρόνο-γιατί συμβολίζει το φάσκιωμα του χριστού, έτσι όπως το λάχανο τυλίγει τον κιμά. Λόγω της αρμιάς διατηρούνται σε δροσερό μέρος μέχρι τα φώτα, για να κερνιούνται οι καλεσμένοι στις γιορτές.

<<Όπως διπλώνουν οι ντολμάδες, να διπλώσουν κι οι χαρές στο σπιτικό σας!>> είναι η ευχή που κάνουν οι νοικοκυρές καθώς φτιάχνουν τα γιαπράκια.

Συνταγή

Υλικά:

– Μισό κιλό κιμά χοιρινό και μισό κιλό μοσχάρι κατά προτίμηση, χονδροκομμένο από την σπάλα ή την κοιλιά.  Στα παλιότερα χρόνια η νοικοκυρά δεν έπαιρνε κιμά, αλλά κομμάτια κρέας και το ψιλόκοβε ή αλλιώς <<στούμπιζε>> σε μικρά κομμάτια.

– Ένα φλιτζάνι του καφέ ρύζι γλασέ.
– Δύο μεγάλα κρεμμύδια γλυκά περασμένα από τον τρίφτη ή το μπλέντερ.
– Ένα φλιτζάνι του τσαγιού ελαιόλαδο.
– Τρία- τέσσερα ποτήρια αρμόζουμο (το νερό που γίνεται η αρμιά).
– Ένα κουτάλι της σούπας γλυκό κόκκινο πιπέρι (και λίγο μπούκοβο, για όσους αγαπούν τα πικάντικα).
– Ένα φλιτζάνι του καφέ σάλτσα που αραιώνουμε σε νερό (προαιρετικά).
– Τριμμένο μαυροπίπερο με τη διάθεσή σας.
– 15-20 σπόρους μπαχάρι (μοσχοπίπερο).
– Αλάτι (υπολογίζουμε ανάλογα με το πόσο αλμυρή είναι η αρμιά ( λάχανο και ζωμός).
– Νερό, όσο χρειάζεται, αφού τελειώσει το αρμόζουμο για να βράσουν τα γιαπράκια και χυμό ενός λεμονιού. Τέλος, προσθέτουμε και μια κουταλιά της σούπας φυτίνη ή ελαιόλαδο.

Εκτέλεση

Σε μια μεγάλη λεκάνη ρίχνουμε τα υλικά (εκτός από το μπαχάρι) και  τα ανακατεύουμε πολύ καλά, μέχρι να γίνει ένα ομοιογενές μείγμα.
Το μείγμα αυτό το αφήνουμε στην άκρη.

Σε μια άλλη λεκάνη ξεχωρίζουμε τα φύλλα της αρμιάς ( του λάχανου), φυλάγοντας μερικά χοντρά φύλλα.

Στο κάτω μέρος της κατσαρόλας  τοποθετούμε τσάκνα, κομμάτια κλαδιών αμπελιού, ή ξυλάκια από αυτά που κάνουμε τα σουβλάκια και ανάμεσα ρίχνουμε τα σπυριά του μοσχοπίπερου. Τα σκεπάζουμε με ένα ή δύο από τα χοντρά φύλλα του λάχανου και πάνω τους αρχίζουμε να τοποθετούμε τα γιαπράκια.

Πιάνουμε ένα-ένα κάθε φύλλο με προσοχή, το τυλίγουμε και τοποθετούμε τα γιαπράκια σε γύρο σφίγγοντάς τα αρκετά.

Όταν η κατσαρόλα γεμίσει λίγο πιο πάνω από την μέση, καλύπτουμε τα γιαπράκια  με φύλλα λάχανου που έχουμε φυλάξει, προσθέτουμε το λαδί ή τη φυτίνη κι από πάνω τοποθετούμε ένα ρηχό πιάτο, για να μη μας διαλυθούν τα γιαπράκια. Τοποθετούμε την κατσαρόλα σε χαμηλή φωτιά ρίχνοντας μέσα ένα ποτήρι αρμόζουμο και περιμένουμε να βράσουν μέχρι 3-4 ώρες… Και καλή όρεξη!!!

# data[].attributes.attachment_link.title
αρχείο λήψης

# data[].attributes.headline
Παραδοσιακό κολατσιό με λαχανικά της Μήλου

# data[].attributes.subject
Παραδοσιακό κολατσιό με λαχανικά της Μήλου

# data[].attributes.body
Λαδένια
Υλικά
Για τη ζύμη
1/2 κιλού αλεύρι για όλες τις χρήσεις
1 φακελάκι μαγιά
1/2 κουταλάκι αλάτι
1/2 κουταλάκι ζάχαρη
1 κουταλάκι λάδι
1 1/2 περίπου φλιτζάνι χλιαρό νερό
Επίσης
2 ώριμες ντομάτες
1 κρεμμύδι ξερό
1 πιπεριά
κάπαρη
αλάτι ,πιπέρι, ρίγανη  λάδι
Εκτέλεση
Φτιάχνουμε  με τα υλικά ένα ζυμάρι που να μην κολλάει στα χέρια και το αφήνουμε να φουσκώσει για 15 λεπτά.
Βάζουμε σε ένα ταψί νούμερο 32 αρκετό λάδι ,απλώνουμε το ζυμάρι μας. Ψιλοκόβουμε το κρεμμύδι ,την πιπεριά και σε λεπτές φέτες τις ντομάτες , τέλος βάζουμε αλάτι, πιπέρι, ρίγανη , την κάπαρη και λίγο λαδάκι. Ψήνουμε σε προθερμασμένο φούρνο στους 180 βαθμούς .
Καλή επιτυχία!!!